**OŠ “Jovan Gnjatović” – Vraćenovići**

**Nataša Papović– profesorica razredne nastave**

|  |  |
| --- | --- |
| **1. Predmet/predmeti, Vannastavna/vanškolska**  **aktivnost:** | Priroda , Priroda i društvo |
| **2. Tema:** | Šume |
| **4. Ishodi učenja** | * Analiziraju na primjerima uticaj čovjeka na šumu; * Procijene značaj šuma i posljedice propadanja šume za čovjeka i živi svijet; * Ispoljavaju ubijeđenosti iznoseći mišljenje; |
| **5. Ključne kompetencije i ishodi KK čijem se postizanju kod učenika doprinosi** | KOMPETENCIJA PISMENOSTI:  - Usvajanje raznovrsnog vokabulara vezano za šume(1.1.5)  -Iskazuje interesovanje i otvorenost prema učešću u konstruktivnom dijalogu saopštavajući argumente i adekvatno reagujući na argumente drugih, prihvatajući ih ili opovrgavajući1.1.10.  DIGITALNA KOMPETENCIJA: Koriste digitalne uređaje, aplikacije i jednostavne softvere za pronalaženje slika i podataka o šumama(1.4.8)  LIČNA,SOCIJALNA I KOMPETENCIJA KAKO UČITI:  -Izgrađuje odnos prema prevazilaženju problema i pronalaženju odgovora na izazove.1.5.17.  -Iskazuje radoznalost i znatiželju za učenjem.1.5.18.    PREDUZETNIČKA KOMPETENCIJA: Sarađuju sa drugima kako bi se ideje pretočile u aktivnost (1.7.7) |
| **6. Ciljna grupa** | V , II razred |
| **7. Broj časova i vremenski period realizacije** | 2 časa |
| **8. Scenario (strategije učenja i njihov slijed) te učenikove aktivnosti** | **-** Učenici rješavaju asocijaciju na plakatu postavljenom na tabli. Naizmjenično otvaraju polja i pokušavaju naći rješenja za datu asocijaciju. (*Prilog 1 )*  - Nakon asocijacije čije je konačno rješenje „ Šuma“, učenici odgovaraju na pitanja koja postavlja nastavnik. Pitanja su osmišljena tako da počinju od nižeg reda do pitanja višeg reda sa ciljem da se kod učenika razvije kritičko mišljenje. ( *Prilog 2 )*  - Svaki učenik dobija papir na kome je nacrtano drvo. U deblu drveta napisan je problem sa kojim je suočeno čovječanstvo. Problem je „ UNIŠTAVANJE ŠUMA „.Korijen drveta predstavlja uzroke uništenja šuma, a krošnja posljedice. Zadatak učenika je da pronađu što više rješenja. ( *Prilog 3 )*  - Učenici lijepe svoja moguća rješenja na zid( pronalaze svoje mjesto na zidu ). Nakon toga šetaju po učionici i čitaju ideje drugih učenika.  - Nastavnik crta drvo na hamer papiru i u deblu drveta ispisuje problem.  - Učenici iznose svoja rješenja, a nastavnik ih zapisuje na drvetu.  - Nastavnik započinje raspravu o mogućim rješenjima ovog problema. Prihvata ideje učenika i zapisuje ih na drvetu u vidu jabuka.  -Učenici gledaju pripremljenu prezentaciju o šumama.  - Na kraju časa učenici imaju zadatak da na praznim listićima napišu ukratko šta su naučili i da zalijepe stiker- kako su se osjećali tokom časa ( *Prilog 4 )*  Nakon toga njihovi radovi kruže, tako da svaki učenik čita radove svojih drugova. |
| **9. Materijali za podučavanje i učenje** | Plakat sa asocijacijom, plakat sa drvetom, kompjuter, koverte sa zadacima, ljepilo, bojice,projektor |
| **10. Potrebna materijalna sredstva**  **(uključujući troškovnik, ako je potrebno obezbjediti finansijska sredstva)** | Nijesu potrebna dodatna finansijska sredstva |
| **11. Očekivani rezultati** | Učenici razumiju značaj šuma kao i posljedice njihovog uništenja |
| **12. Opis sistema vrednovanja** | Učenici će komunicirati tokom časa, razmjenjivati ideje i doprinijeti aktivnoj atmosferi u grupama. Vrednovaće se njihovo znanje, mišljenje i kreativnost. |
| **13. Evaluacija** | Procjenjivanje ostvarenosti očekivanih rezultata i ciljeva učenja.  Učenici će stikerima( ☺, ☹) potvrditi njihovo mišljenje o času.  Evaluacija nakon realizacije časa. |